**Приложение № 4** към чл. 8а, ал. 1

*от Наредба за условията и реда за извършване на екологична оценка на планове и програми (Ново - ДВ, бр. 12 от 2016 г., в сила от 12.02.2016 г., изм. и доп. - ДВ, бр. 3 от 2018 г., изм. - ДВ, бр. 31 от 2019 г., в сила от 12.04.2019 г.)*

ДО

ДИРЕКТОРА НА РИОСВ ПЛОВДИВ

ИСКАНЕ

за преценяване на необходимостта от извършване на екологична оценка (ЕО)

от СНЦ „Местна инициативна група – община Садово“,

(име, фирма, длъжност)

УВАЖАЕМИ Г-Н ДИРЕКТОР,

Моля да ми бъде издадено решение за преценяване на необходимостта от екологична оценка на проекта на **Стратегия за Водено от общностите местно развитие на МИГ – община „Садово“, която се разработва за периода 2023 - 2027 г.**

 (наименование на плана/програмата)

Във връзка с това предоставям следната информация по **чл. 8а, ал. 1** от Наредбата за условията и реда за извършване на екологична оценка на планове и програми:

1. Информация за възложителя на плана/програмата (орган или оправомощено по закон трето лице):

Име: **СНЦ „ Местна инициативна група – община Садово“**

2. Обща информация за предложения план/програма

а) Основание за изготвяне на плана/програмата - нормативен или административен акт

Стратегията за водено от общностите местно развитие на «МИГ – община Садово» се изготвя в съответствие със следните регламенти, наредби и програми:

Документа се изготвя във връзка с прилагането на интервенция „II.Ж.5 - Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от СПРЗСР 2023 – 2027, в съответсвие с условията и изисквнаията на следните регламенти и програми:

- Стратегически план за развитие на земеделието и селските райони (СПРЗСР) 2023-2027 г.

- Регламент(ЕС) 2021/2115 на Европейския парламент и на Съвета от 2 декември 2021 година за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013

- Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика

б) Период на действие и етапи на изпълнение на плана/програмата

Стратегията за водено от общностите местно развитие на МИГ – община «Садово» е разработена за периода 2023 – 2027 г. Крайният срок за изпълнение на дейностите по управление, мониторинг и оценка на стратегията и нейното популяризиране е 30.09.2029г.

В изпълнение на СВОМР, МИГ- община „Садово“ планира отваряне на покани по всяка мярка съгласно график, изготвен от управителния съвет на МИГ- община „Садово“.

в) Териториален обхват (транснационален, национален, регионален, областен, общински, за по-малки територии) с посочване на съответните области и общини

Територията на МИГ- община „Садово“ обхваща всичките населени места от територията на община „Садово“, област Пловдив, както следва:

1.Град Садово;

2.Село Ахматово;

3.Село Богданица;

4.Село Болярци;

5.Село Караджово;

6. Село Катуница;

7.Село Кочево;

8. Село Милево;

9.Село Моминско;

10.Село Поповица;

11.Село Селци;

12.Село Чешнегирово;

г) Засегнати елементи от Националната екологична мрежа (НЕМ)

На територията на МИГ-Община Садово се намират защитени територии съгласно Закона за защитените територии, частично защитени зони съгласно Закона за биологичното разнообразие, от които 4 са по Директивата за местообитанията и 3 по Директивата за птиците.

**Защитени територии**

На територията на община Садово се намират две защитени територии, съгласно Закона за защитените територии:

* **Защитена местност “Мъртвицата”**

Местността е обявена за защитена със Заповед № 155 / 11.004.1978 г. на КОПС при МС с цел да се запази единственото по поречието на р. Марица и във вътрешността на страната естествено находище на бяла водна лилия /Nymphaea alba/ Намира се в землището на с. Поповица, Община Садово, с обща площ 1,0 ха . Територията се стопанисва и охранява от Кметство с. Поповица, общ. Садово под контрола на РИОСВ - Пловдив.

* **Природна забележителност “Фосилни находки”**

С цел запазването на находището на фосилни находки от гръбначни животни, представители на хоботни бозайници, то е обявено за природна забележителност със Заповед № 36 / 11.01.1968 год. на МГГП с обща площ 9100 ха, обхващащо поземлен и горски фонд в част от землищата на селата Поповица, Ахматово, Богданци, Селци Езерово, Бяла река и Православен, обл. Пловдивска. Най-често намирани в природната забележителност са единични кости, кътни и бивни зъби на мастодонти и дейнотериуми. Намирани са и кости на копитни бозайници .

**Защитени зони**

На територията на общината попадат частично четири защитени зони (ЗЗ), съгласно Закона за биологичното разнообразие:

**Река Чая   (Код в регистъра: BG0000194)**

**Категория:** ЗЗ по директивата за местообитанията

**Площ:**651.04 хектара

**Местоположение:**
**1. Област:** Пловдив, **Община:** Асеновград, **Населено място:** гр. Асеновград
**2. Област:** Пловдив, **Община:** Родопи, **Населено място:** с. Крумово, с. Ягодово
**3. Област:** Пловдив, **Община:** Садово, **Населено място:** с. Катуница

**Попада на територията на следните Регионални инспекции по околната среда и водите (РИОСВ)/ Дирекции на Национални паркове:**
**Пловдив -**бул. "Марица" 122

**Документи за обявяване:**
Заповед No.РД-688 от 25.08.2020 г., бр. 80/2020 на Държавен вестник 2-2-194-688-2020

**Документи за промяна:**

**1.**Определяне на специфични цели със Заповед No.РД-648 от 19.07.2024 г., бр. 70/2024 на Държавен вестник
**2.**Промяна в предмета на опазване със Заповед No.РД-648 от 19.07.2024 г., бр. 70/2024 на Държавен вестник

**Цели на обявяване:**
**1.**Oпазване и поддържане на типовете природни местообитания, посочени в т. 2.1, местообитанията на посочените в т. 2.2 видове, техните популации и разпространение в границите на зоната, за постигане и поддържане на благоприятното им природозащитно състояние в Континенталния биогеографски регион;
**2.**Подобряване на структурата и функциите на природните местообитания, посочени в т. 2.1;
**3.**Подобряване на местообитанията на вида Голям гребенест тритон (*Triturus karelinii*);
**4.**При необходимост подобряване на състоянието или възстановяване на типове природни местообитания, посочени в т. 2.1, местообитания на посочени в т. 2.2 видове и техни популации.

**Предмет на опазване (видове и местообитания):**
**1. Съгл. чл. 6, ал. 1, т. 1 от ЗБР:** 92A0 Крайречни галерии от *Salix alba* и *Populus alba*; 92D0 Южни крайречни галерии и храсталаци (*Nerio-Tamaricetea* и *Securinegion tinctoriae*);
**2. Съгл. чл. 6, ал. 1, т. 2 от ЗБР:** 2.2.1. бозайници – Остроух нощник (*Myotis blythii*), Голям нощник (*Myotis myotis*), Лалугер (*Spermophilus citellus*), Видра (*Lutra lutra*), Пъстър пор (*Vormela peregusna*); 2.2.2. земноводни и влечуги – Жълтокоремна бумка (*Bombina variegata*), Червенокоремна бумка (*Bombina bombina*), Голям гребенест тритон (*Triturus karelinii*), Обикновена блатна костенурка (*Emys orbicularis*); 2.2.3. риби – Маришка мряна (*Barbus cyclolepis*), Обикновен щипок (*Cobitis taenia*), Балкански щипок (*Sabanejewia balcanica*); 2.2.4. безгръбначни – Вертиго (Дезмолинов спираловиден охлюв) (*Vertigo moulinsiana*), Вертиго (Тесноустен спираловиден охлюв) (*Vertigo angustior*), Бръмбар рогач (*Lucanus cervus*).

**Река Черкезица   (Код в регистъра: BG0000437)**

Защитена зона BG0000437 „Река Черкезица“ в землищата на с. Ахматово, с. Богданица, с. Бо- землищата на с. Ахматово, с. Богданица, с. Бо- с. Ахматово, с. Богданица, с. Болярци, с. Поповица, с. Селци, община Садово, област Пловдив, с. Боянци, с. Избеглии, с. Козаново, община Асеновград, област Пловдив, с обща площ 1414,343 дка.

Предмет на опазване в защитена зона BG0000437 „Река Черкезица“ са:

1. типът природно местообитание 92A0 Крайречни галерии от Salix alba и Populus alba по чл. 6, ал. 1, т. 1 от Закона за биологичното разнообразие (ЗБР);

2. местообитанията на следните видове по чл. 6, ал. 1, т. 2 от ЗБР: 2.2.1. бозайници – Пъстър пор (Vormela peregusna), Лалугер (Spermophilus citellus), Видра (Lutra lutra), Голям нощник (Myotis myotis); 2.2.2. земноводни и влечуги – Червенокоремна бумка (Bombina bombina), Голям гребенест тритон (Triturus karelinii), Пъстър смок (Elaphe sauromates), Обикновена блатна костенурка (Emys orbicularis);

3. риби – Обикновен щипок (Cobitis taenia), Маришка мряна (Barbus cyclolepis), Европейска горчивка (Rhodeus amarus); 2.2.4. безгръбначни – Бисерна мида (Unio crassus), Офиогомфус (Ophiogomphus cecilia)

Защитената зона по т. 1 се обявява с цел: 3.1. опазване и поддържане на типа природно местообитание, посочен в т. 1, местообитанията на посочените в т. 2 видове, техните популации и разпространение в границите на зоната, за постигане и поддържане на благоприятното им природозащитно състояние в Континенталния биогеографски регион;

Обявена със Заповед № РД-235 от 22 март 2024 г. на Министъра на Околната среда и водите.

**Река Марица   (Код в регистъра: BG0000578)**

**Категория:** ЗЗ по директивата за местообитанията

**Площ:**14467.17 хектара

**Местоположение:**
**1. Област:** Пазарджик, **Община:** Белово, **Населено място:** гр. Белово, с. Дъбравите, с. Мененкьово
**2. Област:** Пазарджик, **Община:** Пазарджик, **Населено място:** гр. Пазарджик, с. Величково, с. Говедаре, с. Звъничево, с. Мирянци, с. Мокрище, с. Огняново, с. Синитово, с. Хаджиево
**3. Област:** Пазарджик, **Община:** Септември, **Населено място:** гр. Ветрен, гр. Септември, с. Бошуля, с. Виноградец, с. Злокучене, с. Карабунар, с. Ковачево
**4. Област:** Пловдив, **Община:** Марица, **Населено място:** с. Костиево, с. Маноле, с. Рогош
**5. Област:** Пловдив, **Община:** Пловдив, **Населено място:** гр. Пловдив, район Западен, район Северен
**6. Област:** Пловдив, **Община:** Първомай, **Населено място:** гр. Първомай, с. Виница, с. Градина, с. Добри дол, с. Караджалово, с. Крушево
**7. Област:** Пловдив, **Община:** Раковски, **Населено място:** с. Белозем, с. Чалъкови
**8. Област:** Пловдив, **Община:** Родопи, **Населено място:** с. Оризари, с. Цалапица, с. Ягодово
**9. Област:** Пловдив, **Община:** Садово, **Населено място:** с. Катуница, с. Милево, с. Поповица, с. Селци, с. Чешнегирово
**10. Област:** Пловдив, **Община:** Стамболийски, **Населено място:** гр. Стамболийски, с. Ново село, с. Триводици
**11. Област:** Стара Загора, **Община:** Братя Даскалови, **Населено място:** с. Мирово
**12. Област:** Стара Загора, **Община:** Чирпан, **Населено място:** с. Зетьово, с. Златна ливада
**13. Област:** Хасково, **Община:** Димитровград, **Населено място:** гр. Димитровград, с. Брод, с. Великан, с. Златополе, с. Крум, с. Радиево, с. Райново, с. Скобелево, с. Сталево, с. Черногорово, с. Ябълково
**14. Област:** Хасково, **Община:** Любимец, **Населено място:** гр. Любимец, с. Георги Добрево, с. Йерусалимово
**15. Област:** Хасково, **Община:** Свиленград, **Населено място:** гр. Свиленград, с. Генералово, с. Капитан Андреево, с. Момково
**16. Област:** Хасково, **Община:** Симеоновград, **Населено място:** гр. Симеоновград, с. Константиново, с. Свирково
**17. Област:** Хасково, **Община:** Харманли, **Населено място:** гр. Харманли, с. Бисер, с. Българин, с. Доситеево, с. Преславец, с. Рогозиново, с. Шишманово
**18. Област:** Хасково, **Община:** Хасково, **Населено място:** с. Нова Надежда

**Попада на територията на следните Регионални инспекции по околната среда и водите (РИОСВ)/ Дирекции на Национални паркове:**
**1. Пазарджик -**ул. "Гурко" №3 ет.4 п.к.220
**2. Пловдив -**бул. "Марица" 122
**3. Стара Загора -**бул."Стара Планина " № 2
**4. Хасково -**ул. "Добруджа", бл. 14, ет. 1

**Документи за обявяване:**
Заповед No.РД-728 от 19.08.2024 г., бр. 74/2024 на Държавен вестник 2-2-578-728-2024

**Досие на Защитена зона (препратка):**

**Цели на обявяване:**
**1.**Опазване и поддържане на типовете природни местообитания, посочени в т. 2.1, местообитанията на посочените в т. 2.2 видове, техните популации и разпространение в границите на зоната за постигане и поддържане на благоприятното им природозащитно състояние в Континенталния биогеографски регион;
**2.**Подобряване на структурата и функциите на природни местообитания с кодове 1530\*, 6210 (\* важни местообитания на орхидеи), 62A0, 91AA\*, 91M0 и 92A0;
**3.**Подобряване на състоянието на популациите на видовете Мишевиден сънливец (*Myomimus roachi*), Лалугер (*Spermophilus citellus*), Балкански щипок (*Sabanejewia balcanica*), Ценагрион (*Coenagrion ornatum*) и Офиогомфус (Зелено речно водно конче) (*Ophiogomphus cecilia*);
**4.**Подобряване на местообитанията на видовете Мишевиден сънливец (*Myomimus roachi*), Лалугер (*Spermophilus citellus*), Распер (*Aspius aspius*), Маришка мряна (*Barbus cyclolepis*), Обикновен щипок (*Cobitis taenia*), Балкански щипок (*Sabanejewia balcanica*), Буков сечко (*Morimus funereus*) и Бисерна мида (*Unio crassus*);
**5.**При необходимост подобряване на състоянието или възстановяване на типове природни местообитания, посочени в т. 2.1, местообитания на посочените в т. 2.2 видове и техни популации.

**Предмет на опазване (видове и местообитания):**
**1. Съгл. чл. 6, ал. 1, т. 1 от ЗБР:** 1530 \*Панонски солени степи и солени блата; 3150 Естествени еутрофни езера с растителност от типа *Magnopotamion* или *Hydrocharition*; 3260 Равнинни или планински реки с растителност от *Ranunculion fluitantis* и *Callitricho-Batrachion*; 3270 Реки с кални брегове с *Chenopodion rubri* и *Bidention p.p.*; 6110 \* Отворени калцифилни или базифилни тревни съобщества от *Alysso-Sedion albi*; 6210 Полуестествени сухи тревни и храстови съобщества върху варовик (*Festuco-Brometalia*) (\* важни местообитания на орхидеи); 6220 \* Псевдостепи с житни и едногодишни растения от клас *Thero-Brachypodietea*; 62A0 Източно субсредиземноморски сухи тревни съобщества; 6430 Хидрофилни съобщества от високи треви в равнините и в планинския до алпийския пояс; 6510 Низинни сенокосни ливади; 91AA \* Източни гори от космат дъб; 91E0 \* Алувиални гори с *Alnus glutinosa* и *Fraxinus excelsior* (*Alno-Pandion, Alnion incanae, Salicion albae*); 91F0 Крайречни смесени гори от *Quercus robur*, *Ulmus laevis* и *Fraxinus excelsior* или *Fraxinus angustifolia* покрай големи реки (*Ulmenion minoris*); 91M0 Балкано-панонски церово-горунови гори; 92A0 Крайречни галерии от *Salix alba* и *Populus alba*;
**2. Съгл. чл. 6, ал. 1, т. 2 от ЗБР:** бозайници - Видра (*Lutra lutra*), Мишевиден сънливец (*Myomimus roachi*), Лалугер (*Spermophilus citellus*), Дългокрил прилеп (*Miniopterus schreibersii*), Голям нощник (*Myotis myotis*), Остроух нощник (*Myotis blythii*), Трицветен нощник (*Myotis emarginatus*), Голям подковонос (*Rhinolophus ferrumequinum*), Maлък подковонос (*Rhinolophus hipposideros*); земноводни и влечуги - Червенокоремна бумка (*Bombina bombina*), Жълтокоремна бумка (*Bombina variegata*), Голям гребенест тритон (*Triturus karelinii*), Пъстър смок (*Elaphe sauromates*), Обикновена блатна костенурка (*Emys orbicularis*), Шипоопашата костенурка (*Testudo hermanni*), Шипобедрена костенурка (*Testudo graeca*), Южна блатна костенурка (*Mauremys rivulata*); риби - Распер (*Aspius aspius*), Маришка мряна (*Barbus cyclolepis*), Европейска горчивка (*Rhodeus amarus*), Обикновен щипок (*Cobitis taenia*), Балкански щипок (*Sabanejewia balcanica*); безгръбначни - Бръмбар рогач (*Lucanus cervus*), Обикновен сечко (*Cerambyx cerdo*), Буков сечко (*Morimus funereus*), Торбогнездница (*Eriogaster catax*), Набръчкан пробатикус (*Probaticus subrugosus*), \*Четириточкова меча пеперуда (*Euplagia (Callimorpha) quadripunctaria*), Лицена (*Lycaena dispar*), Еуфидриас (*Euphydryas aurinia*), Ценагрион (*Coenagrion ornatum*), Офиогомфус (*Зелено речно водно конче*) (*Ophiogomphus cecilia*), Обикновен паракалоптенус (*Paracaloptenus caloptenoides*), Вертиго (*Vertigo angustior*), Вертиго (*Vertigo moulinsiana*), Бисерна мида (*Unio crassus*).

**Река Марица - Първомай   (Код в регистъра: BG0002081)**

Обхваща участък на река Марица в района на град Първомай с крайречни местообитания и земеделски земи разположени около нея. От запад на изток територията му се простира от селата Чалъковци и Поповица до Великан и Ябълково, а от север на юг от Мирово, Градина, Крушево и Добри дол до кв. Дебър, Караджалово и Скобелево. На територията на „Марица-Първомай” са установени са 84 вида птици, от които 22 са включени в Червената книга на България (1985). От срещащите се видове 38 са от европейско природозащитно значение (SPEC) (BirdLife International, 2004). Като световно застрашен в категория SPEC1 е включен 1 вид, а като застрашени в Европа съответно в категория SPEC2 - 13 вида, в SPEC3 - 22 вида. Мястото осигурява подходящи местообитания за 29 вида, включени в приложение 2 на Закона за биологичното разнообразие, за които се изискват специални мерки за защита. От тях 26 са вписани също в приложение І на Директива 79/409 на ЕС. Районът на Марица при Първомай е мястото в България, където белочелата сврачка /Lanius nubicus/ гнезди в най-голяма численост. Мястото е едно от най-важните в страната от значение за Европейския съюз за опазването на този вид и на късопръстия ястреб /Accipiter brevipes/. Синявицата /Coracias garrulus/ и белия щъркел /Ciconia ciconia/ имат представителни за страната популации тук. През зимата по поречието на Марица редовно се среща голямата бяла чапла /Egretta alba/, а в краречните земи се задържа пойния лебед /Cygnus cygnus/.

Марица-Първомай е разположена в близост до гъсто населен град промишлена зона – град Първомай. Мястото е повлияно от силен антропогенен натиск в резултат на урбанизация и интензивни човешки дейности. На много места и особено покрай пътищата съществуват незаконни сметища. Теритоията е уязвима от човешки дейности, свързани основно със земеделие, горско стопанство и управление на водите. Общите заплахи за птиците са разпокъсването, нарушаването и промяната на ценните местообитания.

**Обща територия:** 11513.08 ха

**Защитена зона „Марица Първомай” с код BG0002081 е обявена със Заповед №РД­**

**909/11.12.2008 година на МОСВ (ДВ бр. 13/2009 г.).**

**Стратегията за ВОМР не предвижда интервенции в защитени територии и зони и не се очаква да оказва влияние върху тях.**

д) Основни цели на плана/програмата

**Цели на стратегията и приоритети за развитие на територията:**

**ОСНОВНА ЦЕЛ НА СТРАТЕГИЯТА ЗА ВОДЕНО ОТ ОБЩНОСТИТЕ МЕСТНО РАЗВИТИЕ:** ***Динамично социално-икономическо развитие на територията на МИГ–община Садово, посредством стимулиране на местната икономика, подобряване на условията за живот и подкрепа за приобщаваща социална среда.***

**ПРИОРИТЕТИ ЗА РАЗВИТИЕ НА ТЕРИТОРИЯТА НА МИГ ОБЩИНА САДОВО:**

**Приоритет 1.** Подобряване качеството на живот и условията за бизнес.

**Приоритет 2.** Икономическо развитие, насърчаване на предприемачеството в неземеделски дейности и селското стопанство.

**СПЕЦИФИЧНИ ЦЕЛИ НА СТРАТЕГИЯТА ЗА ВОДЕНО ОТ ОБЩНОСТИТЕ МЕСТНО РАЗВИТИЕ:**

В Стратегията за ВОМР на МИГ Община Садово в рамките на трите приоритета се определят седем специфични цели:

**Приоритет 1** „Подобряване качеството на живот и условията за бизнес“ включва дейности и инвестицииза подобряване на техническата инфраструктура и достъпа на населението до основни услуги, опазване и възстановяване на местното културно наследство, включително нематериалното наследство, опазване на околната среда, стимулиране на местните партньорства и международното сътрудничество.

***Специфична цел 1.1*** *Подобряване облика на населените места на територията, достъпа до основни услуги за местното население и опазване на чистотата на населените места.*

***Специфична цел 1.2*** *Опазване на материалното и нематериалното културно наследство на територията, като фактор за съхраняване на местната идентичност.*

***Специфична цел 1.3*** *Създаване и развиване на устойчиви партньорства с местни инициативни групи на територията на страната и ЕС.*

**Приоритет 2** „Икономическо развитие, насърчаване на предприемачеството в неземеделски дейности и селското стопанство“ е насочен към реализацията на дейности, които стимулират конкурентоспособни и устойчиви икономически дейности, насърчаване на предприемачеството, въвеждане на нови технологии, развитие на ефективно земеделието, диверсификация на икономиката на територията, развитие на сектора на услугите и насърчаване на заетостта.

***Специфична цел 2.1*** *Подпомагане на модернизацията, цифровизацията и въвеждането на иновации в земеделското производство и преработката на селскостопански продукти.*

***Специфична цел 2.2*** *Подпомагане на нови и съществуващи неземеделски предприятия за повишаване на конкурентоспособността и въвеждане на иновации, диверсификация и развитие на услуги.*

**Приоритет 3** „Подобряване качеството на човешките ресурси и социалната среда“, включва дейности насочени към подобряване на достъпа до образователни и социални услуги, включва дейности за повишаване капацитета на местните лидери на територията на МИГ–община Садово, младите хора и уязвимите групи.

***Специфична цел 3.1*** *Подобряване достъпа на населението до социални и здравни услуги и услуги, свързани със спорта и отдиха.*

***Специфична цел 3.2*** *Подобряване качеството на човешките ресурси, развитието на умения сред местните лидери и социално-икономическата интеграция на уязвими групи на територията на МИГ–община Садово.*

***Хоризонтална цел* *(тема)*** на СВОМР на МИГ-Община Садово е *„Създаване на предпоставки за постепенно преминаване към „смарт“ териториално развитие“*. Такова развитие най-често е свързано с прилагането на концепцията за интелигентни селища (smart villages). Концепцията за интелигентни селища (smart villages) (КИС) е подход за интегрирано териториално развитие, определен като такъв в Регламент (ЕС) 2021/1060 и насърчаван за прилагане в селските райони от РЕГЛАМЕНТ(ЕС) 2021/2115 от 2 декември 2021 година за Стратегически планове по ОСП, както и от РЕГЛАМЕНТ (ЕС) 2021/1058 от 24 юни 2021 година относно Европейския фонд за регионално развитие и относно Кохезионния фонд. КИС също така е в синхрон с Дългосрочна визия за селските райони в ЕС до 2040 година.

е) Финансиране на плана/програмата (държавен, общински бюджет или международни програми, други финансови институции)

Стратегията за ВОМР за периода 2023-2027г. е еднофондова, финансирана от Европейския земеделски фонд за развитие на селските райони (ЕЗФРСР) и съдържа мерки, по които потенциални бенефициери от територията на МИГ ще могат да подават своите проектни предложения до 2027 г. Подборът и одобрението на заявленията (проектите) по всяка мярка от Стратегия за ВОМР ще се извършва от самата МИГ, с изключение на проектни предложения, подадени от кандидат - МИГ. Всяка мярка от Стратегията има заделен бюджет за финансиране на проектите на бенефициерите, който е предоставен от Стратегически план за развитие на земеделието и селските райони (СПРЗСР), ще осигурят допълващо финансиране за СВОМР на МИГ – община „Садово“.

Безвъзмездната финансова помощ от програмите осигуряващи допълващо финансиране ще се предоставя на допустими бенефициенти на териториите на МИГ чрез обявяване на хоризонтални процедури (общи процедура за всички МИГ) с отделни лотове за всяка МИГ в съответствие с одобрените стратегии за ВОМР и в полза единствено и само на териториите на МИГ.

ж) Срокове и етапи на изготвянето на плана/програмата и наличие (нормативно регламентирано) на изискване за обществено обсъждане или друга процедурна форма за участие на обществеността

Стратегията за ВОМР на МИГ-община Садово се изготвя в рамките на 6 месеца и включва следните етапи:

-идентифициране на нужди и потребности на територията на община Садово за прилагане на Стратегия за ВОМР;

-извършване на социално икономически анализи и проучвания;

-надграждане на местния капацитет за прилагане на ВОМР;

-консултиране на Стратегията за местно развитие със заинтересовани страни от територията на МИГ-община Садово.

Стратегията за водено от общностите местно развитие на МИГ- община Садово е изготвена и подложена на 3 броя обществени обсъждания на 29-ти и 30-ти август 2023 г. Предстои окончателното й приемане от Общото събрание на МИГ- община Садово.

3. Информация за органа, отговорен за прилагането на плана/програмата

Орган, отговорен за прилагането на Стратегия за водено от общностите местно развитие е „Местна инициативна група – община Садово“.

4. Орган за приемане/одобряване/утвърждаване на плана/програмата

Органът за приемане на Стратегия за водено от общностите местно развитие е Общото събрание на МИГ – община „Садово“, което е върховен колективен орган на управление, състоящо се от представители на публичния сектор, стопанския сектор и неправителствения сектор, като нито един от тях не превишава 49 %.

След одобрение от Общото събрание ще бъде внесена за оценка в управляващия орган – Министерство на земеделието и храните.

5. (не е задължително за попълване)

Моля да бъде допуснато извършването само на екологична оценка (ЕО)/В случаите по чл. 91, ал. 2 от Закона за опазване на околната среда (ЗООС), когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 от ЗООС поради следните основания (мотиви):

………………………………………………………………………………………………………..........………………………………………………………………………………………………………..........

Приложение:

А. Информация по чл. 8а, ал. 2 от Наредбата за условията и реда за извършване на екологична оценка на планове и програми:

1. Характеристика на плана/програмата относно:

а) инвестиционните предложения по приложение № 1 към чл. 92, т. 1 и приложение № 2 към чл. 93, ал. 1, т. 1 и 2 към ЗООС и/или други инвестиционни предложения с предполагаемо значително въздействие върху околната среда, спрямо които предлаганият план/програма определя критерии, нормативи и други ръководни условия от значение за бъдещото им разрешаване или одобряване по отношение на местоположение, характер, мащабност и експлоатационни условия:

На етапа на разработване на Стратегията за водено от общностите местно развитие не се идентифицират конкретни инвестиционни предложения по Приложения № 1 и № 2 на ЗООС. На етапа на изпълнение на стратегията за всяко инвестиционно предложение има изискване да бъде извършено преценяване необходимостта от извършване на екологична оценка.

В територията на Стратегията за водено от общностите местно развитие няма други инвестиционни предложения, върху които прилагането на Стратегията за водено от общностите местно развитие може да окаже въздействие или е съобразена с инвестиционните инициативи, които вече са започнати в тази територия, съответно Стратегиятаза водено от общностите местно развитие не влиза в противоречие с тях.

б) мястото на предлагания план/програма в цялостния процес или йерархия на планиране и степен, до която планът/програмата влияе върху други планове и програми:

Стратегиятаза водено от общностите местно развитие на Местна инициативна група – община Садово е еднофондова и включва мерки и дейности СПРЗСР 2023-2027 г., както и мерки от Регламент (ЕС) №2021/2115 и Регламент (ЕС) №2021/1060, които не са включени в СПРЗСР 2023-2027 г. за изпълнение целите на СВОМР.

Стратегията е изцяло съобразена с цитираните програми и регламенти.

Степента на подробност на предвижданията на Стратегиятаза водено от общностите местно развитие на Местна инициативна група – община Садово е същата като тази на програмите и СПРЗСР и не са определени конкретни проекти на етапа на разработване.

в) значение на плана/програмата за интегрирането на екологичните съображения, особено с оглед насърчаването на устойчиво развитие:

Изпълнението на Стратегията на МИГ – община „Садово“ във всичките и фази и стъпки се опира на принципа на устойчивото развитие на територията.

В подготовката на Стратегията е приложен принципът на устойчивото развитие, който гарантира постигането на целите на сегашните поколения без нанасяне на щети и рискове за следващите поколения, свеждане до минимум на неблагоприятните ефекти от човешката дейност и използване на природните ресурси по начин, който гарантира тяхното последващо самовъзстановяване. Принципът обвързва икономическата с екологичната ефективност, вкл. обвързването на екологични, засягащи състоянието на природното равновесие въпроси; с икономическите въпроси, отнасящи се до екологоемкостта; и, от трета страна, със социални въпроси, свързани със стопанските и природните условия на живот: заетост, образование и обучение, здраве, достъп до „здрава” природна среда, отговорно и споделено управление, както и намаляване и елиминиране на неустойчивите модели на производство и потребление.

В прилагането на всички интервенции на Стратегията ще залегне и ще бъде съблюдаван принципът на устойчивото развитие и защита на околната среда. Ще се стимулира разработването на проекти, които интегрират принципа за устойчиво развитие и защита на околната среда. При подбора ще се приоритизират проекти, които добавят стойност, като допринасят за устойчиво развитие и защита на околната среда. В мониторинга и оценката на реализацията на проектите ще се наблюдава приносът им за устойчиво развитие и защита на околната среда и своевременно ще се предприемат мерки за корекция, ако е необходимо. За спазването на този принцип ще гарантират следните механизми: предоставяне на информация във формулярите за кандидатстване, оценка, мониторинг по време на изпълнение на проектите, вкл. спазване на екологичното законодателството. При прилагането на инвестиционните мерки ще се цели опазване на компонентите на околната среда, подобряване опазването на околната среда и прилагането на природощадящи инвестиции. С прилагането на мярката за дребна по мащаб инфраструктура инфраструктура има възможност да се въведат новите изисквания за интеграция на политиката по околна сред (ПОС) и политиката по изменение на климата, както и иновации при изграждането и обновяването на инфраструктурата.

г) екологични проблеми от значение за плана/програмата:

По данни от доклада на РИОСВ Пловдив за 2021 година през последните години се наблюдава тенденция към намаляване замърсяването на почвите. Използват се добри земеделски практики. Повишава се информираността на обществото за екологичните и икономическите ползи, както и необходимостта от предприемане на мерки за опазването на този компонент на околната среда. През същата година не е извършвана рекултивация на нарушени терени.

**В заключение може да се каже, че не съществуват значителни екологични проблеми, които да бъдат решавани и които имат значение за Стратегията за водено от общностите местно развитие.**

д) значение на плана/програмата за изпълнението на общностното законодателство в областта на околната среда:

Изпълнението на Стратегията на МИГ – община „Садово“ на всичките и фази и стъпки ще бъде в съответсвие с целите на фондовете да преследват насърчаване на устойчивото развитие, посочена в член 11 от ДФЕС, като се отчитат целите на ООН за устойчиво развитие, Парижкото споразумение и принципът за ненанасяне на значителни вреди. Тези цели ще се преследват при пълно зачитане на достиженията на правото на Съюза в областта на околната среда.

С прилагането на мярката за дребна по мащаб инфратсруктура инфраструктура от СПРЗСР 2023-2027 г., чрез стратегията на МИГ има възможност да се въведат новите изисквания за интеграция на политиката по околна сред (ПОС) и политиката по изменение на климата, както и иновации при изграждането и обновяването на инфраструктурата.

е) наличие на алтернативи:

Проектите могат да получат финансиране от СПРЗСР 2023-2027 г. директно от управляващите органи на национално ниво.

2. Обосновка на конкретната необходимост от изготвянето на плана/програмата:

Чрез Стратегията за ВОМР на МИГ – община Садово се цели да се създадат по-добри икономически, социални и екологични условия на живот в населените места и да се подкрепи междусекторното развитие на местните икономики. Прилагането на Стратегията ще бъде насочено към финансиране на проекти, които отговарят на местните потребности, създават и запазват заетост за местното население и са в полза на малкия местен бизнес. Стратегическа рамка на СВОМР е изведена на базата на резултатите от извършения социално- икономически анализ, включително определените силни и слаби страни и прогнозираните влияния на външните фактори – възможности и заплахи за територията, дефинирани при проведения SWOT анализ. При формулирането на целите са отчетни (във възможната степен) и идентифицираните потребности на местните заинтересовани страни, съобразявайки се с допустимите финансови ресурси с които може да се обезпечи, изпълнението на мерките. Отчитайки именно местните потребности и специфики, изведената политика за местно развитие през периода 2023 -2027 г. ще разчита на финансиране СПРЗСР, както и на допълващо финансиране от програми финансирани от ЕСФ+ и ЕФРР.

Стратегията за ВОМР на МИГ – Община Садово е фокусирана и конкретна и ясно да показва избраната посока на развитие на общината и съответните сфери, към които приоритетно да бъдат насочени усилията и основната част от инвестициите. Поради тази причина са определени ограничен брой ключови приоритети, които отразяват избрания фокус и специфика на развитие.

3. Информация за планове и програми и инвестиционни предложения, свързани с предложения план/програма:

Стратегията за ВОМР на МИГ – община „Садово“ се предвижда да получи финансиране от Европейския земеделски фонд за развитие на селските райони (ЕЗФРСР), чрез съответната програма:

- Стратегически план за развитие на земеделието и селските райони (СПРЗСР) 2023-2027 г.

Тази програма са предмет на процедура по екологична оценка.

4. Характеристики на последиците и на пространството, което е вероятно да бъде засегнато, като се отчитат по-специално:

а) вероятността, продължителността, честотата и обратимостта на последиците:

В Стратегията за местно развитие не се описват очаквани въздействия върху околната среда и човешкото здраве по отношение на вероятност, продължителност, честота и обратимост.

б) кумулативните въздействия:

Към момента на разработване и одобрение на Стратегията за местно развитие не са установени условия за кумулативни въздействия. В Стратегията за местно развитие не се описват очаквани кумулативни въздействия.

в) трансграничното въздействие:

Към момента на разработване и одобрение на Стратегията за местно развитие не е установено потенциал за трансгранично въздействие.

г) рисковете за човешкото здраве или околната среда, включително вследствие на аварии, размер и пространствен обхват на последствията (географски район и брой население, които е вероятно да бъдат засегнати)

Стратегията за местно развитие не носи потенциален ефект и риск за здравето на хората или околната среда, включително вследствие на аварии.

д) очакваните неблагоприятни въздействия, произтичащи от увеличаване на опасностите и последствията от възникване на голяма авария от съществуващи или нови предприятия/съоръжения с нисък или висок рисков потенциал, съгласувани по реда на ЗООС, за случаите по чл. 104, ал. 3, т. 3 от ЗООС:

Стратегията за местно развитие не очаква очаквани неблагоприятни въздействия, произтичащи от увеличаване на опасностите и последствията от възникване на голяма авария от съществуващи или нови предприятия/съоръжения с нисък или висок рисков потенциал, съгласувани по реда на ЗООС, за случаите по чл. 104, ал. 3, т. 3 ЗООС.

е) величината и пространственият обхват на въздействията (географски район и брой на населението, които е вероятно да бъдат засегнати):

Не се очакват неблагоприятни въздействия при реализиране на Стратегията за местно развитие.

ж) ценността и уязвимостта на засегнатата територия (вследствие на особени естествени характеристики или на културно-историческото наследство; превишението на стандартите за качество на околната среда или пределните стойности; интензивно земеползване):

В Стратегията за местно развитие не се предвиждат мерки и дейности, които биха нарушили целостта на обекти на културно-историческото наследство.

В Стратегията за местно развитие са предвидени мерки за запазването на духовния и културния живот на населението и за развитието на селските райони. Предвидените интервенции ще позволят да се запази културната идентичност и традиции в селските райони и да се повиши качеството на живот на хората, живеещи в тях.

з) въздействието върху райони или ландшафти, които имат признат национален, общностен или международен статут на защита:

Не се очаква отрицателно въздействие върху ландшафта, тъй като чрез дейности по Стратегията за местно развитие ще се подобри състоянието на земеделските земи, с което ще се окаже благоприятно въздействие върху ландшафта като цяло.

Стратегията за ВОМР не оказва отрицателно влияние и върху защитените зони.

5. Карта или друг актуален графичен материал на засегнатата територия и на съседните ѝ територии, таблици, схеми, снимки и други - по преценка на възложителя, приложения:

Карта на териториалния обхват на Стратегията за Водено от общностите местно развитие.



6. Нормативни изисквания за провеждане на наблюдение и контрол по време на прилагане на плана или програмата, в т.ч. предложение на мерки за наблюдение и контрол по отношение на околната среда и човешкото здраве:

МИГ- община „Садово“ ще наблюдава и контролира качеството на изпълнението на Стратегията за местно развитие, като извършва мониторинг, оценка и самооценка. Уредбата на мониторинга, както и уредбата на оценката са необходими като инструмент, който предоставя полезна информация за бюджетните параметри и резултатите от реализацията на СВОМР така, че да се улесни вземането на информирани управленски решения.

*Система за мониторинг (наблюдение)*

Чрез наблюдението ще се събира информация за договорените средства, финансираните проекти и непосредствените резултати от тяхното изпълнение. Системата за наблюдение има за цел да набави и структурира всестранна информация за хода на изпълнението на СВОМР.

Работата по набирането на данни ще се организира като непрекъснат процес по време на реализацията на СВОМР.

За целите на мониторинга МИГ ще изготвя и поддържа актуална компютризирана база данни, в която са отразени базови индикатори.

Набирането на данни ще се извършва от служителите на МИГ. Пряко ангажирани в актуализирането на базите данни са експертите по прилагане дейностите на СВОМР. Бенефициентите по Стратегията ще предоставят данни за наблюдение при попълване на заявленията за подпомагане. Отговорен за набирането на данни ще е изпълнителният директор на МИГ.

*Система за оценка*

Оценката на реализацията на СВОМР от страна на МИГ ще се базира на контрола върху изпълнението на проектите и сключените договори по СВОМР.

Система за оценка ще съдържа информация за прогреса и изпълнението на проекти, финансирани в рамките на СВОМР.

Данните от оценката на прилагането на СВОМР и изпълнението на проектите в рамките на СМР ще бъдат част от годишните доклади за напредъка.

*МИГ ще организира ежегодно извършването на процес на оценка в периода на изпълнение на СВОМР.*

*Система за самооценка*

Специално внимание МИГ ще отдели и на своята самооценка. Това се налага и поради значимата роля, която следва да има местната общност в реализацията на Воденото от общностите местно развитие.

МИГ ще извършва самооценка (оценка на работата си) по изпълнението на СВОМР съгласно напредъка в прилагането на СВОМР чрез базовите индикатори, както и чрез бюджетните индикатори, индикаторите за продукт/дейност и индикаторите за резултати на СВОМР. Оценката ще се базира на набраната информация чрез системата за наблюдение.

Самооценка на работата на органите на МИГ и на изпълнителния екип на МИГ при реализация на СВОМР ще се извършват от екипа на МИГ.

*Оценка на рисковете*

При реализирането на мониторинга и оценката е възможно да възникнат пречки пред наблюдението, оценяването и събирането на данни. Трябва да бъде извършена оценка на рисковете - те следва да бъдат предварително прогнозирани и да бъдат набелязани стъпки за предотвратяването им.

Възможните рискове при набирането на данни, наблюдението и оценката са неспазване на доброволно поетите ангажименти за предоставяне на информация от страна на бенефициентите, поради недостатъчна информираност; опорочаване на проверките на място поради неясно разписани или неспазени процедурни изисквания; липса на обективност при извършване на самооценката.

За да бъде предотвратена появата на тези пречки, е необходимо внимателно и трезво да бъдат планирани сроковете за актуализирането и поддържането на информационните бази данни, ясно и адекватно да бъдат разписани работещи процедури, да бъдат спазвани заложените срокове, да бъдат предприемани мерки за повишаване информираността на бенефициентите; да бъдат привличани активни членове на МИГ за участие в процесите на мониторинг, оценка и самооценка, при спазване на изискването за недопускане на конфликт на интереси.

Уредбата за управлението и мониторинга на изпълнението на СВОМР, оценяването на прогреса в изпълнението на СВОМР и самооценката ще позволят навременно прогнозиране и намиране на решение при евентуално възникване на бъдещи пречки, така че да бъде осигурено безпрепятствено постигане на целите на СВОМР.